Kjeld Olesen

Kjeld Støttrup Olesen (1932–) er en dansk politiker fra Socialdemokratiet. Han var forsvarsminister i årene 1971 til 1973 og arbeidsminister fra 1977 til 1978. I 1979 ble han innvalgt i Europaparlamentet, men måtte tre ut av den rollen da han samme året ble utenriksminister, - et verv han hadde til 1982.

Olesen var opprinnelig utdannet i shippingfaget, hos det danske rederiet Lauritzen i årene 1950-1953, men forlot shippingen til fordel for politikken.

Hans vei inn i topp-politikken skulle gå via de hemmelige tjenestenes anti-kommunistiske virksomhet. På 1950-tallet ble han vervet, og fra rundt 1955 deltok han aktivt i ulovlig aflytning af Danmarks Kommunistiske Parti - og av partiets folketingsmedlem Alfred Jensen og hans kone.

Selv kom Olesen inn i Folketinget i 1966, og satt der til 1987. Fra 1973 til 1981 var han også viseformann i det sosialdemokratiske partiet. 

Etter årene som sentral politiker engasjerte han seg for organisasjonen Greenpeace. I 1985 ga han ut boka Man kan ikke sænke en regnbue, der han forteller om sin deltagelse i Greenpeace' seilas til Mururoa for å protestere mot franske atomprøvesprengninger.

Etter Folketings-karrieren og miljøverninnsatsen ble han sjømann. I 1995 tok han også styrmannseksamen, og seilte som styrmann fram til 2002.

Bibliografi 
 Man kan ikke sænke en regnbue : med Greenpeace i Stillehavet : dagbog, Fremad, 1985, ISBN 87-557-3932-6
 Det robotiserede menneske : pejlinger i et politisk opbrud, Fremad, 1997, ISBN 87-557-2104-4
 Blåregnen, erindringsglimt omkring en krig, Aschehoug, 1998, ISBN 87-11-11240-9

Referanser

Eksterne lenker 
 

Danske politikere